किसानों की ऋण माफी के लिए सात मार्च को प्रदर्शन
भारतीययुवा कांग्रेस के राष्ट्रीय अध्यक्ष अमरिंदर सिंह राजा, प्रदेशाध्यक्ष अशोक चांदना एवं बाड़मेर जैसलमेर लोकसभा क्षेत्र के अध्यक्ष ठाकराराम माली के नेतृत्व में किसानों को ऋण माफी को लेकर जिला मुख्यालय पर युवा कांग्रेस द्वारा 7 मार्च को जनसभा कलेक्ट्रेट घेराव किया जाएगा।
जनसभा कलेक्ट्रेट को लेकर युवा कांग्रेस पदाधिकारियों ने कल्याणपुर, पचपदरा, सरवड़ी, समदड़ी सिवाना में बैठकों का आयोजन कर कार्यकर्ताओं से जनसंपर्क किया कार्यक्रम में संख्याबल में पहुंचने का आह्वान किया। बाड़मेर जैसलमेर लोकसभा अध्यक्ष ठाकराराम माली ने बैठक को संबोधित करते हुए कहा की नोट बंदी को लेकर अगर कोई सबसे ज्यादा प्रभावित हुआ हुआ है तो वो आम किसान था जिनको खाद बीज के लिए दर-दर भटकना पड़ा जिस कारण खेती वाड़ी पूर्ण रूप से प्रभावित हुई साथ ही बेमौसम बारिश के कहर ने किसानों को बर्बाद कर दिया। आज किसान राज्य सरकार की बिजली बकाया राशि वहन करने और ऋण चुकाने में असमर्थ है। जिसको लेकर पूर्व में भी केंद्र और राज्य सरकार को किसानों के ऋण माफी को लेकर कांग्रेस पार्टी मांग उठाती रही है। सरकार ने किसानों के प्रति कोई भी सकारात्मक कार्रवाई नहीं की है। युवा कांग्रेस बाड़मेर सोशल मीडिया प्रभारी हुकमसिंह अजीत ने कहा की प्रदेश में किसानों के भारी आक्रोश को देखते हुए राज्य सरकार को बिजली की बढ़ी दरों को वापस लेना पड़ा। युवा कांग्रेस प्रदेश सचिव जोगेंद्र प्रजापत ने कहा की किसानों की समस्याओं को लेकर युवा कांग्रेस द्वारा जिला मुख्यालय पर कलेक्ट्रेट घेराव में ज्यादा से ज्यादा संख्या में पहुंचकर सरकार की हठधर्मिता कुंभकर्णी नींद से जगा कर किसानों के हित में जायज फैसले लेने के युवा शक्ति का अहसास करवाकर अपनी आवाज बुलंद करें और किसानों की न्यायोचित मांग का समर्थन करें। इस अवसर पर युवा कांग्रेस पचपदरा विधानसभा अध्यक्ष एजाज अली, सिवाना यूथ कांग्रेस अध्यक्ष जितेंद्रसिंह राठौड़, पचपदरा नगर अध्यक्ष अनिल खारवाल, लोकसभा महासचिव फिरोज खान घड़ोई, सचिव मोहनसिंह राजपुरोहित, विधानसभा महासचिव विनोद चौधरी, राजीव गांधी पंचायती राज संगठन के जिला संयोजक चेतन मेघवाल, कांग्रेस आईटी सैल के जिला सह संयोजक महेंद्र वाल्मीकि, पदमसिंह देवड़ा, मनीष व्यास, नरपतसिंह उमरलाई, अरुण व्यास, गजेन्द्रसिंह खारवाल, राणाराम धतरवाल, मुश्ताक खान, अधिवक्ता मदनगोपाल, गजेन्द्रसिंह खारवाल, डालाराम प्रजापत, रावताराम भील, आशुतोष नाग, कांतिलाल जीनगर, रईस खान, अनोप सैन, विपुल सिंह बागलोप, सुरेश मेघवाल, भंवरलाल बिश्नोई, गणपतसिंह गोलिया, ओम जयपाल, ईश्वरसिंह भायल, राणाराम भील, आदि मौजूद थे।
hin_Deva awa_Deva hin_Deva